‘‘ ‘இந்த வழக்கில் தி.மு.க-வின் ‘லெட்டர் பேடில்’ புகார் அளிக்கப்பட்டுள்ளது. எனவே, இது முற்றிலும் அரசியல் உள்நோக்கம் கொண்டது. மேலும், ஊழல் ஒழிப்பு மற்றும் கண்காணிப்புத்துறை தாக்கல்செய்த ஆரம்பகட்ட விசாரணை அறிக்கையை உயர் நீதிமன்றம் படித்துப் பார்க்காமல், வழக்கை சி.பி.ஐ விசாரணைக்கு மாற்றியது தவறு’ என்று எடப்பாடி தரப்பில் குறிப்பிட்டுள்ளார்கள். இதைத் தொடர்ந்துதான் உச்ச நீதிமன்ற தலைமை நீதிபதி ரஞ்சன் கோகோய் தலைமையிலான பெஞ்ச், சி.பி.ஐ விசாரணைக்கு இடைக்காலத் தடை விதித்துள்ளது. இந்த மனு மீதான நீதிமன்ற விசாரணையின் முடிவில்தான் இறுதி உத்தரவு பிறப்பிக்கப்படும். அதனால் விசாரணையின்போது, தி.மு.க தரப்பில் முக்கியமான விஷயத்தை வைத்து மிரட்டப்போகிறார்களாம். ‘சம்பந்தப்பட்ட யாரையும் ஊழல் ஒழிப்பு மற்றும் கண்காணிப்புத்துறையினர் விசாரணை செய்யவில்லை. புகார் கொடுத்த தி.மு.க தரப்பையோ, ஒப்பந்ததாரர் தரப்பையோ, துறை அமைச்சரையோ விசாரிக்கவில்லை. இப்படியிருக்க, புகாரை விசாரித்தாக ஊழல் ஒழிப்பு மற்றும் கண்காணிப்புத்துறை எப்படி அறிக்கை அளிக்க முடியும்’ எனச் சுட்டிக்காட்ட உள்ளார்களாம்!’’